《南宁山行联句》
明代·张弼

策马南宁道，凉风起夕阳。路盘山脊险，泉带壑声长。

巢鸟惊还山，湍鱼隐复扬。军容森候骑，诗札富奚囊。

客久知蛮语，村遥见野妆。肩夫花抺额，款长绣回裳。

树翳牛羊径，岩开黍稷场。远青新烧茁，疏白老株芳。

行急常兼传，眠安每忆航。素餐惭共爨，清话惬连床。

岁逼寒尤蕲，时侵意自强。理琴鸣鹤调，倚剑发龙光。

宵梦关王事，乡心入寿觞。会教施湴吏，传檄过凭祥。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。